Valandirbevegelsen

I tida rundt dannelsen av det som ble hetende "De fem magikerhusene" oppstod det en bevegelse bestående stort sett av alviske skeptikere. De mente at menneskenes liv er for korte til å fullt ut forstå magiens natur, og at mennesker dermed burde skjermes fra kunnskap om magi. Magikeren Asveran startet opp skolen i Ka'ir som en motreaksjon på denne bevegelsen, men Valandirbevegelsen ble aldri noe mer organisert enn nettopp en skeptisk strømning blant alvene. Da Fogdrial gikk under, forsøkte enkelte tilhengere av bevegelsen å bruke hendelsen til å støtte sin sak, men ble møtt med samme skepsis fra folket som de hadde møtt resten av den magiske verden med. Med tida har bevegelsen mistet sitt mandat, i og med at magi stort sett er borte fra området, men holdningene lever fremdeles i beste velgående blant mange alver.